નેશનલ ફાર્માસ્યુટિકલ પ્રાઈઝિંગ ઓથોરિટીની પાસે એવી ફરિયાદો આવતી હતી કે હોસ્પિટલોમાં એન્જિયોપ્લાસ્ટીમાં ઉપયોગમાં લેવાતાં કેથેટર, બલુન અને ગાઈડ વાયરની કીમતો વાજબી કીમત કરતાં વધુ વસૂલવામાં આવે છે. એવી ફરિયાદો પણ મળી હતી કે આ સાધનો પર આયાત કોસ્ટની સરખામણીએ 150થી 400 ટકા નફો વસૂલવામાં આવી રહ્યો છે. આને ધ્યાન પર લેવા એનપીપીએ હોસ્પિટલ બિલમાં 5 ટકા જીએસટીની સાથે કેથેટર, બલુન અને ગાઈડ વાયરની કીમતો અલગથી દર્શાવવાનું કહ્યું છે. નવા ભાવ મંગળવારથી લાગુ થઈ જશે.